Diari Oficial de la Generalitat Valenciana


Sumari del DOGV 9200, del 22-10-2021 (2021/10133)

Informació pública del projecte de decret del Consell, pel qual es regula la producció, gestió i comarcalització dels residus de construcció i demolició en la Comunitat Valenciana.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9200

Data del DOGV
:   22-10-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10600


Data del document
:   05-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació pública del projecte de decret del Consell, pel qual es regula la producció, gestió i comarcalització dels residus de construcció i demolició en la Comunitat Valenciana.  
 [2021/10084]  
De conformitat amb el que es preveu en els articles 16 a 18 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com en els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana, en relació amb l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, se sotmet al tràmit d'informació pública i participació ciutadana el projecte de decret del Consell, pel qual es regula la producció, gestió i comarcalització dels residus de construcció i demolició a la Comunitat Valenciana.  
El projecte normatiu podrà ser consultat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica a través de l'enllaç:   
  
https://agroambient.gva.es/va/participacion-publica  
  
En el termini de 20 dies comptats a partir de l'endemà a la publicació del present anunci en el Diari Oficial de la Generalitat Valenciana s'hi podran efectuar les al·legacions o observacions que s'estimen convenients dirigides a la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Els escrits podran presentar-se, de conformitat amb el que s'estableix en l'article 16.4 de la Llei 39/2015, d'1 d'octubre, del procediment administratiu comú de les administracions públiques, en el registre electrònic de la Generalitat, així com en els restants registres electrònics de qualsevol dels subjectes que comprén el sector públic d'acord amb l'article 2.1; en les oficines de Correus i en les oficines d'assistència en matèria de registres, així com qualsevol altre que establisquen les disposicions vigents.  
  
València, 5 d'octubre de 2021.- El director general de Qualitat i Educació Ambiental: Joan Piquer Huerga.